**Արմինե Գոգինյան**

Արևմտյան դպրոցի երկարացված օրվա ճամբարի կազմակերպչի թափուր տեղի համար առաջարկում եմ Արմինե Գոգինյանին, ով անցել է քառօրյա վերապատրաստում, մուտքի ճամբար: Աշխատել է Քոլեջի 5տարեկանների խմբում: Արմինեն մինչև հոկտեմբերի մեկը աշխատում է քաղաքացիաիրավական պայմանագրով :

Արմինեն մասնագիտությամբ բանասեր է, սովորել է ԵՊՄՀ ում,ունի մանկավարժի աշխատանքի փորձ: Աշխատել է Նոյեմբերյանի թիվ 2 մանկապարտեզում, որպես դաստիարակ,հետո Նոյեմբերյանի հիմնական դպրոցում՝ որպես կազմակերպիչ: Շատ ընդունակ է, արագ կարողանում է կողմնորոշվել տարբեր իրավիճակներում, ունի մանկավարժական հմտություններ, խմբի հետ աշխատելու կարողություն, սիրում է երեխաներին: Ամեն օր աշխատում է իր վրա՝ հեծանիվ վարել է սովորում, լողի պարապմունքների է հաճախում, ցանկությունը մեծ է , որպեսզի արագ սովորի ու դրա համար ամեն ինչ անում է : Շատ պարտաճանաչ է , բոլոր հանձնարարությունները բարեխիղճ ու ճիշտ է կատարում: Քանի որ Արմինեն բանասեր է, և Արևմտյան դպրոցում հայրենագիտության 4 դասաժամ թափուր էր, առաջարկել եմ Արմինեին պարապել , Տաթև Աբրահամյանը օգնում է Արմինեին այդ հարցում: Մասնակցել է <<Բարձունքի հաղթահարում>> նախագծին, մասնակցել երկարացված օրվա կազմակերպիչների քայլարշավին՝ դեպի Հրազդանի կիրճ:Արմինեն ակտիվ վարում է բլոգը, ունի հրապարակած նյութեր:

[Փոքրիկ այգեգործները](https://arminegoginyan690816813.wordpress.com/2018/09/12/69/)

[Նկարիչները](https://arminegoginyan690816813.wordpress.com/2018/09/17/%D5%B6%D5%AF%D5%A1%D6%80%D5%AB%D5%B9%D5%B6%D5%A5%D6%80%D5%A8/)

[Անհաղթ աքլորը](https://arminegoginyan690816813.wordpress.com/2018/09/19/%D5%A1%D5%B6%D5%B0%D5%A1%D5%B2%D5%A9-%D5%A1%D6%84%D5%AC%D5%B8%D6%80%D5%A8/)

[Դրական փոփոխություն իմ կյանքում](https://arminegoginyan690816813.wordpress.com/2018/09/19/%D5%A1%D5%B6%D5%B0%D5%A1%D5%B2%D5%A9-%D5%A1%D6%84%D5%AC%D5%B8%D6%80%D5%A8/)

[Ճամփորդություն դեպի Թուխ Մանուկ](https://arminegoginyan690816813.wordpress.com/2018/09/21/%D5%B3%D5%A1%D5%B4%D6%83%D5%B8%D6%80%D5%A4%D5%B8%D6%82%D5%A9%D5%B5%D5%B8%D6%82%D5%B6-%D5%A4%D5%A5%D5%BA%D5%AB-%D5%A9%D5%B8%D6%82%D5%AD-%D5%B4%D5%A1%D5%B6%D5%B8%D6%82%D5%AF/)

[Հաճելի քայլարշավ, հաճելի մարդկանց հետ](https://arminegoginyan690816813.wordpress.com/2018/09/26/%D5%B0%D5%A1%D5%B3%D5%A5%D5%AC%D5%AB-%D6%84%D5%A1%D5%B5%D5%AC%D5%A1%D6%80%D5%B7%D5%A1%D5%BE-%D5%B0%D5%A1%D5%B3%D5%A5%D5%AC%D5%AB-%D5%B4%D5%A1%D6%80%D5%A4%D5%AF%D5%A1%D5%B6%D6%81-%D5%B0%D5%A5%D5%BF/)

Կցում եմ Արմինեի մասին դիտարկումները:

[Բլոգը](https://arminegoginyan690816813.wordpress.com)

**Գոհար Բալջյան-**Վերապատրաստման ժամանակ բաց թողած պարապմունքներ չունի

**Կրթությունը** – բանասիրական

Արմինեն դիմել է -դասվարի, հայոց լեզու, գրականություն համար

**Քրիստինե Հարությունյան-**Լող- Արմինե Գոգինյանը մասնակցել է լողի պարապմունքներին, կատարել է  մարմնի դիրքի, ոտքերի, շնչառական վարժությունների ճիշտ աշխատանքը , որից հետո սկսել է լողալ:   
**Քրիստինե Հարությունյան-հեծանիվ-** Արմինե Գոգինյանը սկզբում հեծանիվ չէր կարողանում վարել, բայց ամենօրյա պարապմունքների շնորհիվ ,հիմա կարողանում է վարել:

**Մարիետ Սիմոնյան**-մի քիչ պասիվ, բայց գրագետ ու պարտաճանաչ կին է:

**Գևորգ Հակոբյան**- Քննարկումներին մասնակցել է: Բլոգում նյութ չունի տեղադրած մեր քննարկած հարցերից:

**Մարթա Ասատրյան**- Հիմնականում լսողի դերում էր, բլոգն ուղարկել է, բայց նախագիծը չկա: Զգացվում էր, որ ուզում է սովորել, բարեկիրթ կին էր, պատրաստակամ, բաց մի քիչ վախվորած էր: Դասվարությունը միգուցե ստացվի:

**Շամիրամ Պողոսյան**- Համեստ, զուսպ մարդ է Արմինեն, լուռ լսում էր բոլորին, անհրաժեշության դեպքում արտահայտում իր կարծիքը:

**Լուսինե Բուշ**- Արմինեի նախագիծը նվիրված էր Կոմիտասյան օրերին, մանրամասն է նկարագրել: Իհարկե, նախագծում երևում է ավանդական կրթական պահանջների մոտեցումը, ստեղծագործական մասը քիչ է:

**Տաթև Բլեյան**-Արմինե Գոգինյանի մասին:

Արմինեն սեպտեմբերի 5-7-ը փորձառություն է անցել Անահիտ Գրիգորյանի 5 տարեկանների խմբում: Անահիտին կանչել էի, որ դիտարկեի, որպես 5 տարեկանների դասվար: Պարտաճանաչ կին է, ուշադիր սովորողների հանդեպ, կարողանում է տեսնել դասարանում գտնվող բոլոր սովորողներին: Կիրթ է, բարեկիրթ: Բանավոր խոսքը գրագետ է: Բարձր չի խոսում, աշխատասեր է երևում, կոկիկ է:   
  
Կարծում եմ՝ Արմինեն կարող է աշխատել երկարացված օրվա ծրագրում:

**Լուսինե Պետրոսյան-**

Արմինե Գոգինյանը արդեն երեք շաբաթ է աշխատում է իմ դասարանում, շատ պարտաճանաչ է, կազմակերպված, խաղաղ ու բարեկիրթ: Բարձր չի խոսում: Ճամփորդության ընթացքում շատ ուշադիր էր բոլոր սովորողներին, հեշտ շփվում էր ծնողների հետ, ծնողները գոհ են նրանից:

**Արմինե Թոփչյան-** Գոգինյան Արմինեն մասնակցել է Հրազդանի կիրճով քայլարշավին, տպավորությունը՝ թեթև քայլող-շփվող, բարեկիրթ:

**Մարգարիտ Սարգսյան**-[Արմինե Գոգինյան](https://arminegoginyan690816813.wordpress.com/)- նայեցի բլոգը․ակտիվ է, հրապարակումները շատ են։ Ես ջանք ու աշխատելու ցանկություն տեսա։

**Շուշան Սարդարյան**

Արևմտյան դպրոցի 2-5 տարեկանների խմբի դաստիարակ Շողիկ Սահակյանը սեպտեմբերի 11-ից ֆիզարձակուրդ է:Առաջարկում եմ Շուշան Սարդարյանին որպես դաստիարակ աշխատել այդ խմբում: Շուշանը մասնագիտությամբ գյուղատնտես-խաղողագործ է, ավարտել է Հայաստանի ազգային ագրարային համալսարանը: Շուշանը , քանի որ համապատասխան կրթություն չունի,

սռաջարկել եմ ՝սովորել <<Մխիթար Սեբաստացի>> կրթահամալրի Քոլեջում : Շուշանը հուլիս ամսին մասնակցել է քառօրյա վերապատրաստմանը, <<Մուտքի ճամբար>>-ի երկու փուլերին է մասնակցել , հուլիս, օգոստոս ամիսներին կամավոր աշխատել է Արևմտյան դպրոցի 2-5 տարեկանների խմբում:

Սեպտեմբեր ամսին սաների հետ իրականացրել է մի քանի նախագծեր՝ իր մասնագիտության հետ առնչվող:

* [Աշնանային խաղողատունկ](https://shushansardaryan.wordpress.com/2018/09/19/%D5%B6%D5%A1%D5%AD%D5%A1%D5%A3%D5%AB%D5%AE-%D5%9A%D5%9A%D5%A1%D5%B7%D5%B6%D5%A1%D5%B6%D5%A1%D5%B5%D5%AB%D5%B6-%D5%AD%D5%A1%D5%B2%D5%B8%D5%B2%D5%A1%D5%BF%D5%B8%D6%82%D5%B6%D5%AF%D5%9A/), նախագիծ
* [Աշնանային խաղողատունկ, նախագծի իրականացում, լուսաբանող նյութեր](https://shushansardaryan.wordpress.com/2018/09/22/%D5%A1%D5%B7%D5%B6%D5%A1%D5%B6%D5%A1%D5%B5%D5%AB%D5%B6-%D5%AD%D5%A1%D5%B2%D5%B8%D5%B2%D5%A1%D5%BF%D5%B8%D6%82%D5%B6%D5%AF-%D5%A1%D5%A3%D5%A1%D6%80%D5%A1%D5%AF%D5%B8%D6%82%D5%B4/)
* [Սերմնացան Ագարակում](https://shushansardaryan.wordpress.com/2018/09/21/%D5%BD%D5%A5%D6%80%D5%B4%D5%B6%D5%A1%D6%81%D5%A1%D5%B6-%D5%A1%D5%A3%D5%A1%D6%80%D5%A1%D5%AF%D5%B8%D6%82%D5%B4/)
* [Բարձունքի հաղթահարում Կասկադ](https://shushansardaryan.wordpress.com/2018/09/25/%D5%A2%D5%A1%D6%80%D5%B1%D5%B8%D6%82%D5%B6%D6%84%D5%AB-%D5%B0%D5%A1%D5%B2%D5%A9%D5%A1%D5%B0%D5%A1%D6%80%D5%B8%D6%82%D5%B4-%D5%AF%D5%A1%D5%BD%D5%AF%D5%A1%D5%A4/)

Բլոգում ակտիվ է, հրապարակում է պարտեզի գործունեությունը լուսաբանող նյութեր:

[Բլոգը](https://shushansardaryan.wordpress.com)

**Մարիետ Սիմոնյան-**Վարապատրաստման ընթացքում բաց թողած պարապմունքների թիվ- մասնակցել է երկու օր ուշացումով ,Տաթև Աբրահամյանն առաջարկեց, որ միանա: Բայց նախորդ մուտքի ճամբարին մասնակցել է:

**Կրթությունը** – ավարտել է Ագրարային համալսարանը

**Շուշանը դիմել է** - դաստիարակի օգնականի համար

**Քրիստինե Հարությունյան**-լող- Շուշան Սարդարյանը  մասնակցել է լողի պարապմունքներին, կատարել   մարմնի դիրքի, ոտքերի, շնչառական վարժությունների ճիշտ աշխատանքը , որից հետո սկսել է լողալ:

**Քրիստինե Հարությունյան** Հեծանիվ – Շուշանը վարում է հեծանիվ

**Առնոլդ Միքայելյան-** Շուշանը ոչ լավ, բայց կարողանում է շախմատ խաղալ**,**

**Մարիետ Սիմոնյան-**Մայրենի-միջին գրագիտությամբ է, սուսիկ-փուսիկ, բայց Սևանի ճամփորդության ժամանակ, ակտիվ Մաֆիա էր խաղում, գրեթե շատախոսությամբ:

**Տաթև Աբրահամյանը** դիտարկում է, որպես դաստիարակի օգնական: Ինքն էլ փոքրիկ ունի, կարծում եմ՝ կստացվի**:**

**Գևորգ Հակոբյան-Մաթեմատիկա**-Դասվար կամ երկարացված օրվա կազմակերպիչ չի կարող աշխատել:

**Էդմոնդ Փաշինյան-Կենդանիների խնամք**-Շուշանը ակտիվ մասնակցել է Ագարակում կենդանիների խնամքին, երեխաների հետ խնամել են ձիերին , հանդես է եկել նախագծով՝ աշնանային խաղողատունկ ,որի մասին նյութ է հրապարակել իր բլոգում:

**Տաթև Աբրահամյան** - Որպես կամավոր աշխատել է Արևմտյան դպրոցի 2-5 տարեկանների խմբում, նկատելի է առաջընթացը, ուշադիր է սաների նկատմամբ, հարցեր է տալիս, փորձում է սովորել:

**Ռիմա Երեմյան**- Շուշանը կամավոր աշխատում է Արևմտյան դպրոցի նախակրթարանում, սիրով է աշխատում, աշխատանքը երեխաների հետ ստացվում է, փորձում է սովորել:

**Լուսինե Բուշ-** Շուշան Սարդարյանը հուլիսի 17-20-ը մասնակցել է կրթահամալիր աշխատանքի դիմած մասնագետների վերապատրաստմանը: Մասնակցել է պարտաճանաչ, առանց բացակայությունների: Հմուտ էր մեդիաոլորտում՝ արագ կողմորոշվեց բլոգավարության մեջ, ինչպես նաև արագ և հմուտ հասկացավ և գործածեց Google տարածքը իր հնարավորություններով: Պարտաճանաչ մասնակցեց նաև հեծանվավարության, թենիսի, պարուսուցման դասընթացներին: Վերապատրաստման ավարտին ներկայացրեց նախագիծ, որը նախատեսված էր նախակրթարանի սաների համար:

**Նելի Արղության**-Շուշան Սարդարյանը՝ որպես կամավոր, հունիս ամսից գտնվում է Արևմտյան դպրոցի՝ 2-4 տարեկանների խնամքի և զարգացման խմբում ։ [Շուշան Սարդարյանը](https://shushansardaryan.wordpress.com/)տիրապետում է բլոգավարությանը և ակտիվ սպասարկում է ։ Ունի հետաքրքիր ստեղծագործական միտք, համբերատար է, հոգատար, նախաձեռնող,ինքնակրթվող և պատասխանատու:

**Մարգարիտ Սարգսյան**- [Շուշան Սարդարյան](https://shushansardaryan.wordpress.com/)- բլոգը գրագետ է, պատկերացնում է նախագիծ ասվածը, միտք շարադրել գիտի։

**Արևելյան դպրոց –քաղաքացիաիրավական պայմանագիր**

[Էլմիրա Մարգարյանին](https://elmiramargaryan5mskh.wordpress.com/) առաջարկում եմ Արևելյան դպրոցի 5 տարեկանների դաստիարակի օգնական: էմիրա Մարգարյանը սահմանված կարգով անցել է վերապատրաստում, վերապատրաստման օրերին նաև փորձառություն էր անցնում Տաթև Սահակյանի [5 տարեկանների խմբում](https://elmiramargaryan5mskh.wordpress.com/2018/09/22/%D5%B6%D5%AF%D5%A1%D6%80%D5%B9%D5%B8%D6%82%D5%A9%D5%B5%D5%B8%D6%82%D5%B6-%D5%A1%D5%BA%D5%A1%D5%AF%D5%B8%D6%82-%D5%BE%D6%80%D5%A1/): Էմիրան աշխատում է Սասունիկի «Գևորգ Չաուշի» անվան միջնակարգ դպրոցում որպես դասվար: Մասնագիտությամբ հոգեբան է, Էմիրան Սասունիկի դասվարների հետ վերապատրաստում է անցել Արևելյան դպրոցում, վերապատրաստումից հետո՝ մի շաբաթ էլ խնդրեց՝ կամավոր աշխատել: Իմիրային առաջարկում եմ մասնակցել մուտքի ճամբարին: Այս պահին դեռ խմուբ չի հավաքվել…

Կից ներկայացնում եմ կարծիքներ…

**Էլմիրա Մարգարյանը** լավ ծանոթ էր կրթահամալիրին , իրականացվող ծրագրին, բանավոր խոսքը գրագետ է, կիրթ է, արագ գլխի է ընկնում, գրավոր խոսքում կային  թերություններ, որոնք շտկելի էին: Շատ արագ սովորեց կառավարել բլոգը, տեսքի բերեց, պատկերացնում է նախագծային ուսուցումը, իր նախագծերը հրապարակված են: Բարեխիղճ է , պարտաճանաչ, ներկայանալի:

**Քառօրյա վերապատրաստող`Տաթև Աբրահամյան**

Էլմիրան, առաջին սեմինարին ադեն տիրապետում էր լողի մինիմալ տեխնիկային: Պատրաստակամ և ընդունակ աղջիկ է, շատ արագ ընկալեց շնչառական և ոտքերի աշխատանքի ճիշտ շարժումները:

Վստահ կարելի է ասել, մի քանի սեմինար անց Էլմիրան հմուտ կդառնա:  
  
Էլմիրան մասնակցել է հեծանավարության սեմինարներին։ Սկզբնական շրջանում մի փոքր դժվարանում էր պահել հավասարակշռությունը։ Սակայն մի քանի պարապմունք հետո սկսեց ավելի վարժ վարել։ Իհարկե, մայթերով վարելու համար դեռ պետք է ավելի հմտանա։

Հարգանքով՝ Միքայել Ղազարյան

**Միքայել Ղազարյան**

Էմմային ճանաչում եմ գարնանից, երբ կրթական փորձի փոխանակմամբ այցելեցինք Սասունիկի «Գևորգ Չաուշի» անվան միջնակարգ դպրոց։ Այնուհետև եկավ կրթահամալիր [վերապատրաստման](https://tatevsahakyanblog.wordpress.com/2018/06/12/%D5%A1%D5%B5%D5%AC%D5%A8%D5%B6%D5%BF%D6%80%D5%A1%D5%B6%D6%84%D5%A1%D5%B5%D5%AB%D5%B6-%D5%B4%D5%A1%D5%AF%D5%A1%D6%80%D5%B8%D5%B6%D5%A1%D5%B6%D5%AF%D5%A1%D6%80%D5%B9%D5%B8%D6%82%D5%A9%D5%B5%D5%B8%D6%82/" \t "_blank)։ Որոշ ժամանակ անց որոշեց կամավորության գալ հինգ տարեկանների խումբ: Միասին [նախապատրաստվեցինք](https://tatevsahakyanblog.wordpress.com/2018/06/25/%D5%B0%D5%A1%D6%80%D5%BD%D5%A1%D5%B6%D5%A5%D5%AF%D5%A1%D5%B6-%D5%AE%D5%A5%D5%BD%D5%AB-%D5%B6%D5%A1%D5%AD%D5%A1%D5%BA%D5%A1%D5%BF%D6%80%D5%A1%D5%BD%D5%BF%D5%B8%D6%82%D5%B4/" \t "_blank) հարսանյաց ծեսին,  իրականացրինք [հարսանյաց ծեսը](https://tatevsahakyanblog.wordpress.com/2018/06/26/%D5%B0%D5%AB%D5%B6%D5%A3-%D5%BF%D5%A1%D6%80%D5%A5%D5%AF%D5%A1%D5%B6%D5%B6%D5%A5%D6%80%D5%AB-%D5%B0%D5%A1%D6%80%D5%BD%D5%A1%D5%B6%D5%A5%D5%AF%D5%A1%D5%B6-%D5%AE%D5%A5%D5%BD%D5%A8/" \t "_blank), կատարեցինք ծիրանաթափ, պատրաստեցինք [ծիրանաչիր](https://tatevsahakyanblog.wordpress.com/2018/06/18/%D5%BD%D5%AF%D5%BD%D5%B8%D6%82%D5%B4-%D5%A5%D5%B6%D6%84-%D5%AE%D5%AB%D6%80%D5%A1%D5%B6%D5%A1%D5%AE%D5%A5%D5%BD%D5%A8/" \t "_blank) և [ծիրանաջեմ](https://tatevsahakyanblog.wordpress.com/2018/06/25/%D5%AE%D5%AB%D6%80%D5%A1%D5%B6%D5%A1%D5%AE%D5%A5%D5%BD/" \t "_blank)։  Պատասխանատու մարդ է, կարողանում է սովորողների հետ աշխատել, շփվել, մտերմանալ։ Արդեն նախագիծ է իրականացրել հինգ տարեկանների հետ։

**Տաթև Սահակյան**

Մարգարյան Էլմիրան մասնակցել է Շիրակի մարզ ուսուցչական երգչախմբի ճամփորդությանը։ Ազատ, անմիջական շփվող, ակտիվ աղջիկ է, միացել է միասնական երգ-պարին։

**Արմինե Թոփչյան**

Էլմիրա Մարգարյանիի հետ ծանոթացել եմ վերջին վերապատրաստման ընթացքում:

Կիրթ խոսք ուներ, հանգիստ ձայն, նշեց, որ իրեն շատ է դուր գալիս այդ տարիքի սովորողների հետ աշխատելը:

Մասնագիտությամբ հոգեբան է, բայց այդքան էլ չի ցանկանում զբաղվել իր մասնագիտությամբ, թեև այդ մասնագիտությամբ է աշխատել վերջին տարիներին:

**Շամիրամ Պողոսյան**